Esslenga am Neckor [IPA:   ˈeslẽŋə ] (dt. Esslingen am Neckar, bis 16. Oktober 1964 amtlich Eßlingen am Neckar) isch a Stadt ogfär 10 Kilometor sideschtlich vo dor Stadtmidde vo dor bada-Wirttembergisch Landeshaobtstadt Stuagort am Neckor. Bis ogfär 1950 hend d´Leid en dor Umgebung "Essleng" gsaet. Esslenga isch a so genannta Groaßa Kreisstadt ond d´ graescht Mittelstadt vo Bada-Wirttaberg. D´Stadt Esslenga isch dor Sitz vom Landratsamt ond d´ graeschta Stadt vom Landkreis Esslenga. Fir d´Flegga dromrom isch Esslenga a Middlzentrum mit älle Eikaofsmeglichkeida. Wenn ed Stuagord direkt dornäaba wär, nå hedd Esslenga ao dor Rang vomma Oberzentrum kriagt.